**Dracula Blues**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La curtea lui Vodă e ședință mare,

Stau boieri pe scaun, stau și în picioare,

Se discută probleme, se analizează

Ce nu merge bine, ce incomodează;

În cap de masă, pe scaun, însuși Vodă Țepeș stă,

Boierul Velea face prezența și numără.

Se ridică Vasile, zice: "Țepeș Doamne,

Stăm bine cu producția de cereale și carne,

Am depășit planul în industria de zgură

Și-am fost informat că nici nu se mai fură;

În producția de țepe suntem, Doamne, pe primul loc în lume,

I-am depășit pe-americani, fără rușine, putem spune!"

"Dar există probleme și in îndustria de țepe!"

Se ridică în picioare boierul Șulea Trepe.

"Nu mai avem lemn de paltin, producția stagnează de ieri,

Iar stejarul, Țepeș Doamne, îl ținem doar pentru boieri,

De aceea propun să facem țepele din lemn de prun!

Vor fi bețivi mai puțini, iar lemnul e destul de bun..."

"E o propunere bună", zice Țepeș, "Propun

Chiar de mâine să-nceapă producția cu lemn de prun!

Totul să meargă bine, țeapa să iasă fain,

Să nu se neglijeze problema de design,

Țeapa să fie suplă, să satisfacă clientul,

Să se potrivească perfect cu clima și ambientul,

Să se trimită cadre să se specializeze,

Economia de lemn să nu se neglijeze,

Printr-o reproiectare justă să se elimine orice sofism,

Astfel încât țepele să reziste și la seism!"